पहली पारी में पाकिस्तान की पूरी टीम 485 रन बनाकर आउट हो गई. इस तरह पाकिस्तान ने वेस्टइंडीज़ पर 279 रनों की बढ़त हासिल की है.

मोहम्मद यूसुफ़ ने शानदारा पारी खेली लेकिन दुर्भाग्यशाली रहे और दोहरे शतक से चूक गए. उन्होंने 192 रन बनाए. 



इसके अलावा विकेटकीपर कामरान अकमल ने 78 और शोएब मलिक ने 69 रन बनाए.

दानिश कनेरिया ने 23 और उमर ग़ुल ने 16 रनों का योगदान दिया. वेस्टइंडीज़ की ओर से जेरोम टेलर ने सबसे ज़्यादा चार विकेट लिए. डेव मोहम्मद ने तीन, क्रिस गेल ने दो और फ़िडेल एडवर्ड्स ने एक विकेट लिए.

ख़राब शुरुआत

पाकिस्तान से 279 रनों से पिछड़ने के बाद वेस्टइंडीज़ ने काफ़ी ख़राब शुरुआत की और सिर्फ़ 20 रनों के स्कोर पर उसके दोनों सलामी बल्लेबाज़ पवेलियन लौट चुके थे.



डेरेन गंगा ने पाँच और क्रिस गेल ने 11 रन बनाए. इसके बाद रामनरेश सरवन और कप्तान ब्रायन लारा ने टीम को संकट से उबारने की कोशिश की.

लेकिन सरवन भी 23 रन बनाकर आउट हो गए. इसके बाद लारा ने नाइट वॉचमैन फ़िडेल एडवर्ड्स के साथ मिलकर स्कोर को 74 रनों तक पहुँचाया.

तीसरे दिन का खेल ख़त्म होने तक ब्रायन लारा 28 और एडवर्ड्स पाँच रन बनाकर खेल रहे थे. पाकिस्तान की ओर से उमर ग़ुल ने दो विकेट लिए जबकि गंगा रन आउट हुए.

वेस्टइंडीज़ की टीम अभी भी पाकिस्तान से 205 रन पीछे है. अभी दो दिनों का खेल बाक़ी है.

 \n\nउपरोक्त लेख के लिए मुझे एक अच्छा शीर्षक दें।
लाहौर टेस्ट: वेस्टइंडीज़ की मुश्किलें बढ़ीं